Willie Kühn

Willie Kühn is 'n Suid-Afrikaanse skrywerBeukes, W.D. (red.) “Boekewêreld: Die Nasionale Pers in die uitgewersbedryf tot 1990” Nasionale Boekhandel Bpk. Kaapstad Eerste uitgawe eerste druk 1992 en afgetrede senior joernalis (as dagblad- sowel as tydskrifredakteur). Hy het aan die Universiteit van die Oranje-Vrystaat gestudeer.

 Lewe en werk 
Sy joernalistieke loopbaan begin einde 1962 by Die Volksblad in Bloemfontein, waar hy terselfdertyd kunsmedewerker is van die Sondagkoerant Die Beeld. By hierdie koerant vorder hy tot assistent-redakteur. In die sewentigerjare is hy vir 'n ruk tot 1978 Nasionale Pers se koeranteverteenwoordiger in Londen. Hierna sluit hy as assistent-redakteur aan by die redaksie van Beeld,Beeld: http://152.111.1.88/argief/berigte/beeld/1992/06/8/1/4.html waar hy in 1986 boekeredakteur word en bevorder word tot senior assistent-redakteur en dan vanaf Januarie 1993 redakteur is. Hy word dan in September 1996 redakteur van Huisgenoot, 'n pos wat hy tot met sy aftrede in 2002 beklee. Hy is getroud met Annetjie en hulle woon in Kaapstad. Hulle het drie kinders. In 2008 onderneem hulle 'n uitgebreide reis deur Duitsland.

 Skryfwerk 
Hy bundel sy gedigte in “In die oog van stilte”,De Wet, Karen “Beeld” 5 April 2005: http://152.111.1.88/argief/berigte/beeld/2005/04/04/B1/11X/04.htmlHambidge, Joan “Volksblad” 28 Maart 2005: http://joanhambidge.blogspot.co.za/2013/02/willie-kuhn-in-die-oog-van-stilte-2005.html waarin hy besin oor die mens se verhouding teenoor die natuur en die aard van verganklikheid probeer begryp. Die titel suggereer die fyn kyk en insig wat slegs kom wanneer refleksie plaasvind en die uitkyk na 'n ruspunt waar die lewe werklik betekenis verkry. Indrukwekkend is sy vormbeheer en die ironiese woordspel waarmee hy sy boodskap kommunikeer. Van sy gedigte word opgeneem in “Groot verseboek”.

 Publikasies 
2005 - In die oog van stilte

 Verwysings 

Kategorie:Suid-Afrikaanse skrywers
Kategorie:Suid-Afrikaanse joernaliste
Kategorie:Afrikaners
Kategorie:Lewende mense